Gervydas Dienys

Gervydas Dienys (g. 1934 m. rugsėjo 25 d. Joniškyje) – Lietuvos chemikas organikas ir biochemikas, habilituotas fizinių mokslų daktaras.

 Biografija 
1957 m. baigė Vilniaus universitetą. 1957–1975 m. ir nuo 1991 m. Vilniaus universiteto dėstytojas, 1965 m. docentas, nuo 1995 m. profesorius. Nuo 1975 m. dirba Biotechnologijos institute (iki 1992 m. Taikomosios enzimologijos institutas), 1975–1991 m. Fizikinės cheminės enzimologijos skyriaus vedėjas. 1994 m. habilituotas fizinių mokslų daktaras.http://www.mokslas.mii.lt/mokslas/SRITYS/duom00.php?pav=D&sritis=F 

 Mokslinė veikla 
Svarbiausi darbai – organinių reakcijų kinetikos ir mechanizmo, enzimologijos, baltymų tyrimai. 1959 m. moksleivių chemijos olimpiadų rengimo pradininkas, daugelio jų vertinimo komisijos pirmininkas.

 Bibliografija 
 Organinė chemija: vadovėlis (su kitais), 2 d. – 1969–1971 m.
 Kvantinė chemija: mokymo priemonė / Gervydas Dienys, Povilas Adomėnas. – Vilnius: Vilniaus universitetas, 1976. – 27 p.
 Organinė chemija: vadovėlis / Romualdas Baltrušis, Juozas Degutis, Gervydas Dienys, Vytautas Mickevičius ir kt. – 2 d. – Vilnius: Žodynas, 1995–1999. – ISBN 9986-465-25-7
 Kvantinė chemija: paskaitų konspektas / Gervydas Dienys, Povilas Adomėnas. – 2-asis leidimas. – Vilnius: Vilniaus universiteto leidykla, 1999. – 54 p.: brėž.
 Chemija: bendrasis kursas: vadovėlis 11 klasei / Eugenijus Butkus, Gervydas Dienys, Rimantas Vaitkus. – Kaunas: Šviesa, 2006. – 128 p.: iliustr. – ISBN 5-430-04078-9

 Įvertinimas 
 1975 m. LSSR valstybinė premija
 2000 m. DLK Gedimino 5 laipsnio ordinas http://www3.lrs.lt/pls/inter3/dokpaieska.showdoc_l?p_id=95594

 Šaltiniai 

Kategorija:LTSR valstybinės premijos laureatai
Kategorija:Lietuvos chemikai
Kategorija:Lietuvos biochemikai
Kategorija:Vilniaus universiteto dėstytojai